**Z Á P I  S  N I C A**

**z rokovania tretieho riadneho zasadnutia**

**obecného zastupiteľstva konaného dňa 18.5.2015**

***Prítomní* :** podľa prezenčnej listiny.

Rokovanie zvolal a viedol starosta obce.

Do návrhovej komisie boli zvolení poslanci:  p. Ing. Glankovič a p. Minarik.

Hlasovanie: za – 6, proti – 0, zdržal sa – 1.

Za overovateľov zápisnice boli určení  poslanci p. Bednarčák a p. Bc. Lipiner.

Rokovanie prebiehalo podľa programu, ktorý bol schválený.

Hlasovanie: za – 7.

**K bodu č. 1 :** **Úvod - privítanie.**

**K bodu č. 2: Prezentácia**

P. Mašlonka predstavil nám Geo-portál a jeho fungovanie. Nakoľko nebolo zabezpečené pripojenie na internet, poslanci si pozrú doma ako funguje tento portál na obecných stránkach tých obcí , ktoré už tento program majú (Drienov, Zlatá Baňa) a následne o ponuke rozhodnú.

Ponuku Ing. Nagya na zhotovenie videa o obci nevyužijeme.

Obec sa nebude uchádzať ani o dotáciu na kamerový systém.

**K bodu č. 3 :** **Kontrola plnenia uznesení.**

* uznesenie č. 68/2008 – úloha trvá rigol Šmiga, Sedlák, Gabáni, Krajňák ,
* uznesenie č. 113 – úloha trvá, rigol Repák, Olejár, Markuš, Dvorščáková, Uhrín, Ivanecký 81, obec parcela 420,Platková, Ličák, zmena projektu rigoly cesty Štreka,
* uznesenie č. 6 – splnené, komisie OZ,
* uznesenie č. 7 – úloha trvá, pozemky od p. Havlirovej sme odkúpili a sú už majetkom obce, s p. Ivankom sme sa doteraz nedohodli,
* uznesenie č. 8 – splnené, zmluvy o bezplatnom prevode štátnych parciel na obec starosta podpísal, boli zaslané do Bratislavy (Slovenský pozemkový fond),
* uznesenie č. 9 - splnené, zmluva o prenájme ihriska bola uzatvorená s Gréckokatolíckou cirkvou farnosť Abranovce ,
* uznesenie č. 10 - splnené, funkčné územie mesta Prešov, ktorého sme súčasťou,
* uznesenie č. 11 - splnené, zástupca poslancov v Školskej rade pri MŠ, p. Minárik,
* uznesenie č. 12 - splnené, overovanie listín,
* uznesenie č. 13 - splnené, plán práce hl. kontrolórky na I. polrok 2015.

Z pripomienok:

- rigol Ing. Glankovič - úloha trvá,

- materská škola - úloha trvá,

- poklopy na chodníkoch - upravené,

- nezákonné uloženie odpadov – úloha trvá, postupne ich odpratávame,

Komisia pre správu obecného majetku a ochranu verejného poriadku vyriešila jeden prípad vývozu odpadu v rozpore so zákonom, kde občan priznal nezákonné uloženie svojho odpadu. Svoj odpad následne odpratal (uložil ho do kontajnera). Obec vyslovuje poďakovanie iniciatívnym občanom, ktorým nie je ľahostajná ochrana životného prostredia a takéto prípady ohlásia. Obec tento prípad uzavrela napomenutím.

-mreža Štreka, úloha trvá,

-čistenie mreže, skontrolujeme po daždi,

-úprava vyústenia dažďovej kanalizácie spod chodníkov, úloha trvá,

-stavby hospodárskeho dvora a poľného hnojiska, úloha trvá,

-odstránenie poznámky z listu vlastníctva č.537 podľa požiadavky p. Pribulu nevieme zabezpečiť,

-Zatápanie pozemkov Ing. Jozef Ivanecký a susedia, úloha trvá,

-Pripomienka p. Imricha Krajňáka o urýchlenej úprave východného rigola, úloha trvá.

OZ berie na vedomie informácie o kontrole plnenia uznesení.

**K bodu č. 4 : Záverečný účet obce**

Hl. kontrolórka predložila svoje stanovisko k záverečnému účtu obce a zverejnila správu nezávislého audítora p. Andraščíka.

**-uznesenie č. 14 - OZ schvaľuje záverečný účet obce bez výhrad.**

**Hlasovanie - za: 7.**

OZ berie na vedomie stanovisko hl. kontrolórky k záverečnému účtu obce a správu nezávislého audítora.

**-uznesenie č. 15 - OZ schvaľuje prerozdelenie prebytku hospodárenia obce za rok 2014 takto: 10%, 3 768,37 eur do rezervného fondu, 90%, 33 915,30 eur do kapitálového rozpočtu.**

**Hlasovanie - za: 7.**

**K bodu č. 5 : Informácie o projektoch obce**

Základná škola – zateplenie.

Predložené ponuky:

pán Čech 9 859,97 EUR

STEX p. Miškuf 9 404,34 EUR

Stavebniny p. Minarik 8 039,85 EUR

**-uznesenie č. 16 - OZ schvaľuje zhotoviteľa zateplenia Základnej školy firmu Stavebniny p. Minárik za 8 039,85 Eur.**

**Hlasovanie - za: 6, proti: 0, zdržal sa: 0, nehlasoval: 0 neprítomný: 1**

Materská škola – zateplenie

Preložené ponuky:

p. Čech 7 206,23 EUR

STEX p. Miškuf 5 568,00 EUR

Stavebniny p. Minarik 5 572,89 EUR

**-uznesenie č. 17 - OZ schvaľuje zhotoviteľa zateplenia Materskej školy firmu STEX p. Miškuf za 5 568,00 Eur.**

**Hlasovanie - za: 6, proti: 0, zdržal sa: 0, nehlasoval: 0 neprítomný: 1**

Cesta Štreka:

Kanalizácia

Obec oslovila VVS a.s. Košice so žiadosťou o pomoc pri výstavbe kanalizácie. Dostali sme odpoveď, že v súčasnosti nemajú voľné finančné prostriedky, ale evidujú nás a pri zlepšenej finančnej situácii nám pomôžu.

Obec na základe výzvy VVS a.s. „Napojme sa“, urobila prieskum, ktorý sme odoslali na VVS a.s., závod Prešov ohľadom možnosti napojenia jednotlivých domov na kanalizáciu.

Verejné osvetlenie

Cenové ponuky:

Samtel 9 215,99 (9 999,35) EUR iné svietidlá

Ing. Chudý 729x12 8 748,00 Eur

Stavebniny p. Minarik 8 649,60 eur

**-uznesenie č. 18 - OZ schvaľuje zhotoviteľa verejného osvetlenia v ceste Štreka firmu Stavebniny p. Minarik za 8 649,60 Eur**

**Hlasovanie - za: 6, proti: 0, zdržal sa: 0, nehlasoval: 0 neprítomný: 1**

Rozšírenie kanalizácie horný koniec.

Pre nesúhlas vlastníkov v konaní a nedoložení listov vlastníctva bolo konanie prerušené. Obec nevie doložiť vlastnícke vzťahy k pozemkom, preto konanie bude zastavené a v projekte nebudeme pokračovať.

Úprava východného rigola

Väčšinový vlastník parcely KN-E 769/1 p. Ivanko Ján, odmietol ponuku obce na odkúpenie parcely a odmietol aj dohodu obce, že obec tam vybuduje rigol a upravený pozemok ostane vlastníctvom rodiny Ivankovej. Projekty sú pripravené, ale pre nevyriešené vlastnícke vzťahy k pozemkom obec nemôže podať žiadosť o vydanie

stavebného povolenia. V prípade, že sa nedohodneme s rodinou Ivankovou, zmeníme projekt a rigol bude na parcele KN-E 767/1 (SPF).

Občania obce a niektorí vlastníci parciel oslovili obec s požiadavkou otvoriť úpravu územného plánu obce v lokalitách pri Dulovej Vsi, pod školou a medzi potoky. Ani jeden z predložených návrhov nenašiel podporu všetkých vlastníkov.

OZ berie na vedomie informácie o projektoch obce.

**K bodu č. 6 : Prerokovanie pošty**

-návrh pani Vaškovej o úpravu sochy sv. Jána.

Poslanci požadujú viac informácií, prípadne viac ponúk a následne rozhodnú.

-žiadosť p. Repák a p. Olejár o úpravu rigola podľa platného stavebného povolenia v úseku 62 bm.

**-uznesenie č. 19 - OZ schvaľuje úpravu rigola a zhotoviteľa stavby firmu Janstav za 9 935,-eur podľa projektovej dokumentácie.**

**Hlasovanie - za: 6, proti: 0, zdržal sa: 0, nehlasoval: 0 neprítomný: 1**

-žiadosť o spolufinancovanie kanalizačných rúr na odvádzanie dažďovej vody cez pozemky p. Sprateka, p. Spratekovej a p. Stanislava Ňakata.

Obec zabezpečí cca 30bm plastových kanalizačných rúr DN 300 mm.

-rada školy pri MŠ, žiadosť o drobné úpravy MŠ

Požiadavky sú oprávnené, ale budú realizované až po zateplení fasády a ukončení úprav studní.

-základná škola, výberové konanie

Obec vyhlasuje výberové konanie na funkciu riaditeľ/ka Základnej školy Kokošovce.

-našej obci nebolo pridelené hasičské auto z Ministerstva vnútra.

-na základe projektu úradu práce sociálnych vecí a rodiny sme od 1.4.2015 prijali troch pracovníkov na 6 mesiacov a to: Milan Pustý, Miroslav Adamkovič a Marcela Némethová.

Úprava rozpočtu obce 2015.

Príjem: podielové dane, pôvodný 150 600 EUR, upravený 170 600 EUR.

Výdaj: verejné osvetlenie Cesta Štreka pôvodný 0 , upravený 10 000 EUR

rigol Repák-Olejár pôvodný 0 , upravený 10 000 EUR

**-uznesenie č. 20 - OZ schvaľuje úpravu rozpočtu obce pre rok 2015 podľa predloženého návrhu.**

**Hlasovanie - za: 7.**

Použitie rezervného fondu:

**-uznesenie č. 21 - OZ schvaľuje použitie rezervného fondu na úhradu faktúry Ján Horovský – HORSMAN za vyčistenie studne v MŠ 400 EUR, za výkop studne 1163,40 EUR firmou Stavebniny p. Minarik a za ďalšie úpravy spojené so studňami v Materskej škole Kokošovce.**

**Hlasovanie - za: 7.**

Žiadosť o dotáciu na výstavbu multifunkčného ihriska.

**-uznesenie č. 22 - OZ schvaľuje spolufinancovanie výstavby multifunkčného ihriska pri Základnej škole Kokošovce vo výške 25 000 EUR.**

**Hlasovanie - za: 7.**

Multifunkčné ihrisko nemôže byť umiestnené za kultúrnym domom, lebo na liste vlastníctva obce č.537 je poznámka, že hodnovernosť údajov katastra o práve k parcelám KN-C 202/1 a 202/2 bola spochybnená. Do odstránenia tejto poznámky nie je možná za kultúrnym domom žiadna stavebná aktivita.

**K bodu číslo 7 :** **Interpelácie, návrhy poslancov, rôzne**

-rozšíriť vybavenie kuchyne v kultúrnom dome,

-rigol Ing. Glankovič uvažovať o U profiloch s prekrytím oceľovým roštom,

-zrezať vŕbu pri potoku (p. Spišák) ohrozuje bezpečnosť,

-vyčistiť okolie potoka v obci,

-vyprázdniť kontajner na sklo,

-opraviť oplotenie cintorína,

-osadiť značku zákaz vjazdu nákladných vozidiel do ulice Ivanecký 38-Kimak 37,

-usmerniť zamestnancov a nezamestnaných na kvalitnejší výkon práce,

-Ing. Jozef Ivanecký a susedia predložili návrh na riešenie odvádzania dažďovej vody.

**K bodu č. 8 : Informácie hlavnej kontrolórky**

OZ berie na vedomie informácie hlavnej kontrolórky.

**K bodu č. 9: Záver**

Keďže viac návrhov nebolo, starosta poďakoval za účasť a rokovanie ukončil.

Ing. Vincent Ivanecký v.r.

starosta obce

Overovatelia zápisnice:

p. Peter Bednarčák v.r.

Bc. Ľubomír Lipiner v.r.